Players Championship 2017 (снукер)

**Players Championship 2017** (таксама вядомы як *Ladbrokes Players Championship 2017* ад назвы спонсара) — прафесійны рэйтынгавы турнір па снукеры, які праходзіў з 6 па 12 сакавіка 2017 года ў Venue Cymru у Ландудна, Уэльс. Прызавы фонд турніру склаў £380,000, з якіх £125,000 атрымаў пераможца.

## Прызавыя грошы 
Кампанія Ladbrokes упершыню спансавала Players Championship. Прызавы фонд турніру павысіўся ў параўнанні з мінулым годам на £30,000 і склаў £380,000. Колькасць прызавых грошай пераможцы павысілася на £25,000, склаўшы £125,000. Толькі пераможцы турніраў Трайной кароны, а таксама запрашальнага чэмпіянату Кітая, атрымалі ў сезоне больш за гэтую суму. Першы прыз найбуйнейшага рэйтынгавага кітайскага турніру, International Championship, таксама склаў £125,000.

Згодна з грашовай рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста стаў адлюстроўваць суму прызавых грошай, якія ён зарабіў на рэйтынгавых турнірах за апошнія два гады. Пры гэтым, у адрозненне ад большасці рэйтынгавых турніраў сезона 2016/2017 нават тыя снукерысты, якія прайгравалі ў стартавых матчах гэтага спаборніцтва атрымлівалі рэйтынгавыя ачкі.

## Удзельнікі 
На Players Championship 2017 года прымалі ўдзел 16 снукерыстаў, якія займалі найвышэйшыя пазіцыі ў асобным аднагадовым рэйтынгу сезона пасля адкрытага чэмпіянату Гібралтара. Па ім жа быў утвораны і пасеў гульцоў на турніры.

Са снукерыстаў, якія ўваходзілі ў топ-16 афіцыйнага рэйтынгу перад пачаткам турніру, трое не ўвайшлі ў топ-16 аднагадовага рэйтынгу — Марк Ален (10-ы ў афіцыйным рэйтынгу і  ў аднагадовым рэйтынгу), Джо Пэры (11-ы і ) і Кайрэн Уілсан (15-ы і ). Са снукерыстаў, якія не ўваходзілі ў топ-16 сусветнага рэйтынгу, на турніры прынялі ўдзел Раян Дэй (18-ы ў афіцыйным рэйтынгу і 16-ы ў аднагадовым рэйтынгу), Марк Кінг (22-і і 15-ы) і Энтані Хэмілтан (33-і і 13-ы).

Джад Трамп стаў рэкардсменам паводле колькасці ўдзелаў на турніры, згуляўшы на сёмым Players Championship (з сямі розыгрышаў).

З усіх удзельнікаў спаборніцтва раней пераможцамі станавіліся Шон Мёрфі (2011), Дзін Цзюньхуэй (2013) і Бары Хокінс (2014).

Самым узроставым удзельнікам Players Championship 2017 стаў 45-гадовы Энтані Хэмілтан. Марку Кінгу падчас турніру было 42 гады, а Джону Хігінсу і Роні О'Салівану — па 41. Самым маладым снукерыстам на турніры стаў 26-гадовы Энтані Мак-Гіл. Джаду Трампу было 27 гадоў, а Дзіну Цзюньхуэю — 29.

Ніжэй прадстаўлена табліца з інфармацыяй пра ўсіх удзельнікаў спаборніцтва.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | 83
| align="center" | Найвышэйшы брэйк
| **136**
|-
| align="right" | 0
| align="center" | Соценныя брэйкі
| **4**
|-
| align="right" | 6
| align="center" | Брэйкі 50+
| **8**
|}

## Брэйкі, вышэйшыя за 50 ачкоў 
У 15 матчах Players Championship гульцы аформілі 18 соценных брэйкаў. Колькасць брэйкаў, вышэйшых за 50 ачкоў, дасягнула 92 серый, што ў сярэднім азначае каля 6.1 паўсоценных серый у матчы.

Лідарам па колькасці соценных серый стаў пераможца Джад Трамп з сямю сэнчуры-брэйкамі. Ён жа стаў і лідарам па колькасці серый «50+» з 21-м брэйкам, а фіналіст Марка Фу і паўфіналіст Дзін Цзюньхуэй выканалі 17 і 13 паўсоценных брэйкаў адпаведна. У фінальным матчы супраць Марка Фу Трамп здзейсніў брэйк у 136 ачкоў, які стаў найвышэйшым на турніры.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў Players Championship 2017.

## Крыніцы 
## Спасылкі 
* Players Championship 2017 на Snooker.org 
* Статыстыка Players Championship 2017 на CueTracker.net 

Катэгорыя:Players Championship (снукер)
Катэгорыя:2017 год у снукеры
Катэгорыя:Спорт ва Уэльсе ў 2017 годзе
Катэгорыя:Снукерны сезон 2016/2017
Катэгорыя:Снукерныя турніры ва Уэльсе
Катэгорыя:2017 год у Ландудна
Катэгорыя:Сакавік 2017 года